02017472611030006 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1747 


26 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείων των δύο (2) έκτων οκτώ 
(8) πολυκατοικιών του συγκροτήματος προσφυγι- 
κών πολυκατοικιών που περικλείονται από τις 
οδούς Δεγλέρη, Τριχωνίδος, Δημητσάνας, Κορώ- 
νειας, Κούζη και Λεωφ. Αλεξάνδρας, στην περιοχή 
Αμπελοκήπων, στην Αθήνα, όπως σημειώνονται με 
τα στοιχεία Α και Γ στο συνημμένο τοπογραφικό 
διάγραμμα. 1 

Κατάρτιση του Οργανισμού Εσωτερικής Υπηρεσίας 
του Νομικού Προσώπου «Δημοτικοί Παιδικοί Σταθ¬ 
μοί» του Δήμου Ελευθερίου Κορδελιού Ν. Θεσ/νί¬ 
κης. 2 

Κατάρτιση του Οργανισμού Εσωτερικής Υπηρεσίας 
του Κ.Α.Π.Η. Δήμου Καλαμαριάς του Νομού Θεσ¬ 
σαλονίκης. 3 


ΑΠΟΦΑΣΕΙ Σ 

Αριθ. ΥΠΠΟ/ΔΙΝΕΣΑΚ/Β/803/63030 (1) 

Χαρακτηρισμός ως μνημείων των δύο (2) έκτων οκτώ (8) 
πολυκατοικιών του συγκροτήματος προσφυγικών πο¬ 
λυκατοικιών που περικλείονται από τις οδούς Δεγλέ- 
ρη, Τριχωνίδος, Δημητσάνας, Κορώνειας, Κούζη και 
Λεωφ. Αλεξάνδρας, στην περιοχή Αμπελοκήπων, στην 
Αθήνα, όπως σημειώνονται με τα στοιχεία Α και Γ στο 
συνημμένο τοπογραφικό διάγραμμα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 


β) Του Ν. 3028/02 «Για την προστασία των Αρχαιοτήτων 
και εν γένειτης Πολιτιστικής Κληρονομιάς». 

γ) Του Ν. 2039/92 «Περί Κύρωσηςτης Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

δ) Του Π. Δ. 191/03 «Περί Οργανισμού του ΥΠ.ΠΟ.». 

2. Την Υ.ΑΥΠ.ΠΟ./Γ.ΝΟ.Σ./57631/21.11.97 (ΦΕΚ 1080/ 
τ.Β/5.12.97) με την οποία τροποποιείται η παρ. 8 του άρ¬ 
θρου 6 της Υ.Α. ΥΠ.ΠΟ./Γ.ΝΟ.Σ/49095/30.10.91 (ΦΕΚ 
987/τ.Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Διευθυντές και Προϊσταμέ¬ 
νους των Δ/νσεων, Τ μημάτων και Γ ραφείων της Κεντρικής 
Υπηρεσίας του ΥΠ.ΠΟ.». 

3. Την εισήγηση της Εφορείας Νεωτέρων Μνημείων Ατ¬ 
τικής, της Διεύθυνσης Νεώτερης και Σύγχρονης Αρχιτε¬ 
κτονικής Κληρονομιάς, καθώς και τα λοιπά στοιχεία του 
φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων του ΥΠ.ΠΟ. με αριθμό 
20/23.10.2003, αποφασίζουμε: 

Χαρακτηρίζουμε ως μνημεία, σύμφωνα με τις διατάξεις 
του Ν. 3028/02, τις δύο (2) έκτων οκτώ (8) πολυκατοικιών 
του συγκροτήματος προσφυγικών πολύ κατοικιών που πε¬ 
ρικλείονται από τις οδούς Δεγλέρη, Τριχωνίδας, Δημη¬ 
τσάνας, Κορώνειας, Κούζη και Λεωφ. Αλεξάνδρας, στην 
περιοχή Αμπελοκήπων, στην Αθήνα, όπως σημειώνονται 
με τα στοιχεία Α και Γ στο συνημμένο τοπογραφικό διά¬ 
γραμμα, διότι αποτελούν αντιπροσωπευτικά δείγματα 
κοινωνικής κατοικίας που διατηρούν τη μνήμη και το ρυθ¬ 
μό ζωής μιας εποχής συνδεδεμένης με την ιστορική μνή¬ 
μη των κατοίκων της Αθήνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 39763 (2) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «Δημοτικοί Παιδικοί Σταθμοί» του 
Δήμου Ελευθερίου Κορδελιού Ν. Θεσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

1. Τις διατάξεις του άρθρου 12του Ν. 2880/2001 (ΦΕΚ 
9/Α730.1.2001) πρόγραμμα «Πολιτεία» για τη μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξειςτου άρθρου 12τουΝ. 1188/81 (ΦΕΚ 107/ 
Α’/1981) για την κύρωση του Κώδικα περί καταστάσεως 
προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του Ν. 2503/1997 (ΦΕΚ 
107/Α71997) για τη διοίκηση, οργάνωση, στελέχωση της 
περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις. 

4. Τις διατάξειςτου Ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας - παιδι¬ 
κής προστασίας και άλλες διατάξεις. 

5. Τις διατάξεις του άρθρου 26 παρ. 3 του Ν. 2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξειςτου Ν. 2190/94 (ΦΕΚ 28/Α71994) για τη 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις του Π.Δ/τος 50/2001 (ΦΕΚ 39/Α72001) 
για τον καθορισμό προσόντων διορισμού σε θέσεις φο¬ 
ρέων του δημόσιου τομέα. 

8. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας-Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Την 40085/26.1.1998 απόφαση μας (ΦΕΚ 174/Β/ 
1998) με την οποία συστήθηκε δημοτικό νομικό πρόσωπο 
στο Δήμο Ελευθερίου - Κορδελιού με την επωνυμία «Παιδι¬ 
κοί και Βρεφονηπιακοί Σταθμοί Ελευθερίου - Κορδελιού». 

11. Την 25/2001 απόφαση του Διοικητικού Συμβουλίου 
του Νομικού Προσώπου «Παιδικοί και Βρεφονηπιακοί 
Σταθμοί» του Δήμου Ελευθερίου - Κορδελιού, με την 
οποία καταρτίστηκε και ψηφίσθηκε ο Οργανισμός Εσωτε¬ 
ρικής Υπηρεσίας του Νομικού Προσώπου. 

12. Την 210/2001 απόφαση του Δημοτικού Συμβουλίου 
Ελευθερίου - Κορδελιού, με την οποία εγκρίθηκε ο Ο.Ε.Υ. 
του νέου Νομικού Προσώπου. 

15. Την 5/11.7.2002 (θέμα 41ο) σύμφωνη γνώμη του 
Υπηρεσιακού Συμβουλίου υπαλλήλων Ο.Τ.Α. Νομού Θεσ¬ 
σαλονίκης (πληνΔήμου Θεσσαλονίκης). 

16. Την 5631/26.7.2000 (ΦΕΚ 1032/Β/22.8.2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας «Ορισμός εισηγητών και μεταβίβαση εξου¬ 


σίας υπογραφής «Με εντολή Γενικού Γραμματέα» απο¬ 
φάσεων, και άλλων πράξεων στο Γενικό Διευθυντή, Διευ¬ 
θυντές και προϊσταμένους Τμημάτων και Γραφείων των 
υπηρεσιών της Περιφέρειας», όπως αναδημοσιεύτηκε 
στο ΦΕΚ 1339/τ.Β/6.11.2000, αποφασίζουμε: 

Εγκρίνουμε την κατάρτιση του Οργανισμού Εσωτερι¬ 
κής Υπηρεσίας του Νομικού Προσώπου με την επωνυμία 
«Παιδικοί και Βρεφονηπιακοί Σταθμοί» του Δήμου Ελευ¬ 
θερίου - Κορδελιού του Νομού Θεσσαλονίκης κατά τα 
οριζόμενα στην 25/2001 απόφαση του Διοικητικού Συμ¬ 
βουλίου του Νομικού Προσώπου, στην 210/2001 απόφα¬ 
ση του Δημοτικού Συμβουλίου Ελευθερίου - Κορδελιού 
και την 5/11.7.2002 (θέμα 41ο) σύμφωνη γνώμη του Υπη¬ 
ρεσιακού Συμβουλίου υπαλλήλων Ο.Τ.Α. Ν. Θεσσαλονί¬ 
κης (πλην δήμου Θεσσαλονίκης), ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 
ΔΗΜΟΥ ΕΛΕΥΘΕΡΙΟΥ ΚΟΡΔΕΛΙΟΥ 

Άρθρο 1 

Διάρθρωση υπηρεσιών 

Η υπηρεσίατου Ν.Π.Δ.Δ. συγκροτείται, σε ένα τμήμα με 
τα παρακάτω μη αυτοτελή γραφεία. 

1. Γ ραφείο Διοικητικό - Οικονομικό 

2. Γ ραφείο Παιδαγωγών 

3. Γ ραφείο βοηθητικού προσωπικού 

Άρθρο 2 

Θέσεις προσωπικού 

Οι οργανικές θέσεις του Ν.Π.Δ.Δ. είναι οι παρακάτω: 

ΜΟΝΙΜΕΣ ΘΕΣΕΙΣ 

- Επτά (7) θέσεις κλάδου ΤΕ Βρεφονηπιοκόμων με βαθ¬ 
μό Δ-Α. 

- Μία (1) θέση κλάδου ΤΕ Διοικητικού - Λογιστικού με 
βαθμό Δ-Α. 

- Μία (1) θέση κλάδου ΥΕ Μαγείρων με βαθμό Ε-Β. 

-Δύο (2) θέσεις ΥΕ Καθαριστριών με βαθμό Ε-Β. 

Υπηρετεί ήδη μια υπάλληλος με βαθμό Δ’ που μετατάσ¬ 
σεται, αυτοδίκαια στο Νομικό Πρόσωπο. 

ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ 

-Δύο (2) θέσεις ΠΕ Νηπιαγωγών 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

-Τρεις (3) θέσεις διαφόρων ειδικοτήτων 

Άρθρο 3 

Προϊστάμενος όλων των υπηρεσιών και όλου του προ¬ 
σωπικού του Ν.Π.Δ.Δ. είναι, ο εκάστοτε Πρόεδροςτου Δι¬ 
οικητικού Συμβουλίου. 

Άρθρο 4 

Ο Προϊστάμενος του Τμήματος επιλέγεται από τον κλά¬ 
δο Π Ε Νηπιαγωγών ή ΤΕ Βρεφονηπιοκόμων και ελλείψει, 
αυτών από τον κλάδο ΤΕ Διοικητικού - Λογιστικού. 

Άρθρο 5 
Αρμοδιότητες 

Α. Προϊστάμενος του Τμήματος 

- Εποπτεία καν έλεγχος των γραφείων που συγκροτούν 
το Τμήμα. 

- Συντονισμός και παροχή οδηγιών ανά γραφείο για την 
άσκηση των αρμοδιοτήτων τους σύμφωνα με τις διατά¬ 
ξεις του παρόντος Οργανισμού και σχετικών Νόμων και 
διαταγμάτων. 

- Τήρηση εμπιστευτικού πρωτοκόλλου εφόσον δεν το 
τηρεί ο Πρόεδρος. 

- Παραλαβή εισερχόμενης αλληλογραφίας, χαρακτηρι¬ 
σμός και κατανομή της σύμφωνα με το περιεχόμενό της. 

- Έλεγχος και θεώρηση όλωντων καταστάσεων πληρω¬ 
μής του προσωπικού, των Χρηματικών Ενταλμάτων και 
λοιπών παραστατικών πριν υπογραφούν από τον Πρόε¬ 
δρο. 

- Παροχή οδηγιών για τη σύνταξη και εκτέλεση του προ¬ 
ϋπολογισμού. 

- Συνεργασία με τις υπηρεσίες του Δήμου για την επίλυ¬ 
ση θεμάτωντου Νομικού Προσώπου (π.χ. νομικά, τεχνικά, 
κοινωνικά). 

-Είναι υπεύθυνος για την εύρυθμη λειτουργίατων σταθ¬ 
μών και την τήρηση του εκπαιδευτικού προγράμματος. 

- Μεριμνά για την εφαρμογή του κανονισμού λειτουρ¬ 
γίας και, των αποφάσεων του Διοικητικού Συμβουλίου και 
του Προέδρου. 

- Συγκαλεί συγκέντρωση γονέων και τους ενημερώνει 
για τη λειτουργία και τυχόν προβλήματα των σταθμών μία 
φορά το χρόνο τουλάχιστον όποτε παρίσταται, ανάγκη. 

- Φροντίζει για την υγιεινή και τη σωματική ακεραιότητα 
των παιδιών ενημερώνοντας άμεσα τους γονείς σε περί¬ 
πτωση ατυχήματος. 

- Επιμελείται γιατον εφοδιασμό των σταθμών με τα απα¬ 
ραίτητα είδη και υλικά. 

- Τηρεί βιβλίο παρουσίας προσωπικού και διαταχθείσης 
ύλης. 

- Εισηγείται στον Πρόεδρο και στο Διοικητικό Συμβού¬ 
λιο τη λήψη αποφάσεων και, μέτρωνγιατην καλύτερη λει¬ 
τουργία των σταθμών. 

Β. Γραφείο Διοικητικού - Οικονομικού 

- Τηρεί ατομικούς υπηρεσιακούς φακέλους για όλο το προ¬ 
σωπικό και εφαρμόζει την ισχύουσα κάθε φορά νομοθεσία 
σχετικά με την υπηρεσιακή και μισθολογική του κατάσταση. 

- Διεξάγει όλες τις διαδικασίες που αφορούν προσλή¬ 
ψεις, απολύσεις, προαγωγές, χορήγηση αδειών. 

- Εκδίδει, αντίστοιχα πιστοποιητικά. 

-Συντάσσει σχέδιο Ο.Ε.Υ. 

- Συνεργάζεται με τον Πρόεδρο για την κατάρτιση ημε¬ 
ρήσιας διάταξης του Διοικητικού Συμβουλίου. 

- Τηρεί τα πρακτικά των συνεδριάσεων και εκδίδει αντί¬ 
γραφα αποφάσεωντα οποία υποβάλλει στις αρμόδιες αρ¬ 
χές- 

- Τηρεί σχετικό αρχείο και διαβιβάζει στις αρμόδιες υπη¬ 
ρεσίες του Νομικού Προσώπου η του Δήμου αποφάσεις 
σχετικές με τις αρμοδιότητες τους. 

- Πρωτοκολλεί αυθημερόν εισερχόμενη αλληλογραφία 
την οποία διανέμει στους αρμοδίους προς ενέργεια. 

-Τηρεί γενικό αρχείο του Νομικού Προσώπου. 

- Τηρεί, μητρώο νηπίων και παιδιών. 

- Συντάσσει σχέδιο προϋπολογισμού και απολογισμού. 

- Παρακολουθεί την πορεία του προϋπολογισμού καιει- 
σηγείται αναμορφώσεις. 

- Εκδίδει βεβαιωτικά σημειώματα και γραμμάτια εί¬ 
σπραξης για τα έσοδα όπου απαιτείται. 

- Συγκεντρώνει όλα τα δικαιολογητικά και εκδίδει χρη¬ 
ματικά εντάλματα πληρωμής κάθε δαπάνης τα οποία προ¬ 
ωθεί στο Ταμείο του Δήμου που ασκεί την ταμειακή υπη¬ 
ρεσία του Νομικού Προσώπου. 

- Συντάσσει μισθοδοτικές καταστάσεις του προσωπι¬ 
κού και μεριμνά για την τακτική και έγκαιρη πληρωμή των 
αποδοχών του. 


- Τηρεί τις διαδικασίες για τη διενέργεια όλων των προ¬ 
μηθειών και φροντίζει για την παραλαβή τους από την αρ¬ 
μόδια επιτροπή. 

-Τηρεί όλα τα βιβλία που προβλέπονταιαπότις σχετικές 
διατάξεις για την οικονομική διαχείριση του νομικού Προ¬ 
σώπου. 

Γ. Γ ραφείο Παιδαγωγών 

- Φροντίζει για την ψυχοσωματική και ψυχοκινητική εξέ¬ 
λιξη των νηπίων και παιδιών με εξατομίκευση του ημερη¬ 
σίου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα και προσφέρουν σε αυτά με υπομονή και 
στοργή όλες τις δυνατότητες για να αναπτύξουν την προ¬ 
σωπικότητά τους. Δεν επιτρέπεται σε καμιά περίπτωση 
κακή μεταχείριση των παιδιών (εκφοβισμός, σωματική 
ποινή κ.λπ.). 

- Παρακολουθεί τη διατροφή των παιδιών, την καθαριό¬ 
τητα κα υγιεινή τους, ενθαρρύνοντάς τα στην αυτοεξυ¬ 
πηρέτηση βοηθούμενοι από το βοηθητικό προσωπικό. 

- Φροντίζει, για τη σωστή οργάνωση και τάξη των αι¬ 
θουσών. 

- Παρακολουθεί τη συμπεριφορά των παιδιών και ανα¬ 
φέρει στον Προϊστάμενο κάθε ύποπτο σχετικά με την 
υγεία των παιδιών περιστατικό. 

- Εισηγείται τον εφοδιασμό των αιθουσών με τα απα¬ 
ραίτητα είδη και παιδαγωγικά και εποπτικά υλικά. 

- Συμμετέχει στο σχεδίασμά προγράμματος απασχόλη¬ 
σης των παιδιών. 

- Συνεργάζεται με τους γονείς και τους ενημερώνει για 
τη συμπεριφορά και την ψυχοσωματική υγείατων παιδιών 
τους. 

- Ένας παιδαγωγός τουλάχιστον και ένας από το βοη¬ 
θητικό προσωπικό παρευρίσκονται οπωσδήποτε κατά την 
προσέλευση κατ αποχώρηση των παιδιών. 

Δ. Γ ραφείο βοηθητικού προσωπικού 

Μάγειρας 

- Είναι υπεύθυνος για το μαγειρείο και την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο. Επιμελείται ιδιαιτέρως την τήρηση των όρων 
υγιεινής στους χώρους παρασκευής του φαγητού. 

- Παραλαμβάνει και τακτοποιεί καθημερινά τα αναγκαία 
υλικά. 

- Φροντίζει το σερβίρισμα. 

- Τακτοποιεί τα μαγειρικά σκεύη και είδη εστίασης και 
φροντίζει για την καλή συντήρηση και λειτουργία τους. 

- Εισηγείται τη λήψη μέτρωνγιατην καλή λειτουργίατου 
μαγειρείου. 

-Σε περίπτωση απουσίας του προσωπικού καθαριότη¬ 
τας αναλαμβάνει τα καθήκοντά του. 

Προσωπικό καθαριότητας 

- Εκτελεί όλες τις εργασίες καθαριότητας όλων των 
εσωτερικών και εξωτερικών χώρων. 

- Παραλαμβάνει και αποθηκεύει τα αναγκαία υλικά. 

- Βοηθά το μάγειρα στο σερβίρισμα και το μάζεμα μετά 
το τέλος του φαγητού. 

- Βοηθά τους παιδαγωγούς κατά την ώρα του φαγητού. 

- Βοηθά στην προετοιμασία των παιδιών για τη μεσημε¬ 
ριανή ανάπαυση καθώς και για την αποχώρησή τους 

- Επιλαμβάνεται την καθαριότητα των παιδιών βοηθώ¬ 
ντας στην ικανοποίηση των ατομικών τους αναγκών. 

- Σε περίπτωση απουσίας του μαγείρου και ελλείψει άλ¬ 
λου αναλαμβάνει τα καθήκοντα του μαγείρου. 

Όλο το προσωπικό εκτελείτα καθήκοντα που πέραντου 

Ο.Ε.Υ. του ανατίθενται από τον Πρόεδρο και τον Προϊ¬ 
στάμενο του Τμήματος. 

Ακροτελεύτιο Άρθρο 

Από την ψήφιση του παραπάνω Οργανισμού προκαλεί- 
ται δαπάνη περίπου 75.000 ευρώ σε βάρος του Κ.Α.05/ 
111.1 του προϋπολογισμού των Δημοτικών και Βρεφονη¬ 
πιακών Σταθμών Ελευθερίου - Κορδελιού για το τρέχον 
οικονομικό έτος, προσαρμοζόμενο αναλόγως στα επόμε¬ 
να οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 32249 (3) 

Κατάρτιση του Οργανισμού Εσωτερικής Υπηρεσίας του 
Κ.Α.Π.Η. Δήμου Καλαμαριάςτου Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις του άρθρου 12τουΝ. 1188/1981, όπως 
ισχύει. 

β. Τις διατάξεις του άρθρου 27 του Ν. 2081/1985 με το 
οποίο προστίθεται το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα». 

γ. Τις διατάξεις του Προεδρικού Διατάγματος 50/2001. 

δ. Τις διατάξεις των άρθρων 19,20,34,35,36 και 38 του 
Ν. 2190/1994. 

ε. Την 18209/27.11.2002 απόφασή μας που αφορούσε 
τη σύσταση του Δημοτικού Νομικού Προσώπου «Κέντρο 
Ανοιχτής Προστασίας» Καλαμαριάς που δημοσιεύθηκε 
στο ΦΕΚ1534/2002 τ.Β’ και στο οποίο συγχωνεύθηκαντα 
καταργηθέντα Α', Β', Γ, Δ' και Ε' ΚΑΠΗ του Δήμου Καλα¬ 
μαριάς. 

στ. Την 404/2003 απόφαση του Δημοτικού Συμβουλίου 
Καλαμαριάς. 

ζ. Την 32/2003 απόφαση του Διοικητικού Συμβουλίου 
του Κ.Α.Π.Η. Καλαμαριάς. 

η. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πληνΔήμου Θεσ/νίκης) που δια¬ 
τυπώθηκε στο 1/2003 πρακτικό (θέμα 18ο). 

ι. Την 5631/26.7.2000 (ΦΕΚ 1032/Β/22.8.2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Εγκρίνουμε την κατάρτιση του Οργανισμού Εσωτερι¬ 
κής Υπηρεσίαςτου Κ.Α.Π.Η. Καλαμαριάςτου Νομού Θεσ¬ 
σαλονίκης κατά τα οριζόμενα στην 404/2003 απόφαση 
του Δημοτικού Συμβουλίου Καλαμαριάς, 32/2003 του Δι¬ 
οικητικού Συμβουλίου του ΚΑΠΗ Καλαμαριάς και την 
1/2003 σύμφωνη γνώμη του Υπηρεσιακού Συμβουλίου 
υπαλλήλων Ο.Τ.Α. Ν. Θεσσαλονίκης (πληνΔήμου Θεσσα¬ 
λονίκης), ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Κ.Α.Π.Η. ΚΑΛΑΜΑΡΙΑΣ 

Άρθρο 1 

Διάρθρωση Υπηρεσιών 

Οι υπηρεσίες του Νομικού Προσώπου Κέντρο Ανοικτής 
Προστασίας Ηλικιωμένων Δήμου Καλαμαριάς διαρθρώ¬ 
νονται εσωτερικά σε ένα τμήμα με τρία γραφεία ως εξής: 

• Τμήμα υπηρεσιών Κέντρου Ανοικτής Προστασίας 
Ηλικιωμένων Δήμου Καλαμαριάς 

- Γ ραφείο Διοίκησης και Ταμιακής Υπηρεσίας 

- Γ ραφείο Κοινωνικής Υπηρεσίας 

- Γ ραφείο Υγειονομικών Υπηρεσιών 

Άρθρο 2 

Διαβάθμιση θέσεων Μονίμου Προσωπικού 

Όλες οι θέσεις μονίμου προσωπικού κατηγορίας ΠΕ, 
ΤΕ, ΔΕ διαβαθμίζονται από τον Δ' (εισαγωγικό) βαθμό έως 
τον Α'(καταληκτικό) βαθμό. 

Όλες οι θέσεις μονίμου προσωπικού κατηγορίας ΥΕ 
διαβαθμίζονται από τον Ε' (εισαγωγικό) βαθμό έως το Β' 
(καταληκτικό) βαθμό.(άρθρο 34 Ν. 2190/94). 

Άρθρο 3 

Θέσεις Προσωπικού κατά κατηγορία και κλάδο 

Α. Θέσεις μόνιμου προσωπικού 

1. Διοικητικό Προσωπικό 
Κατηγορία ΠΕ 

α) Κλάδος ΠΕ-Κοινωνικών Λειτουργών 
Μια (1) θέση 
Κατηγορία ΤΕ 

α) Κλάδος ΤΕ-Κοινωνικών Λειτουργών 
Τρεις (3) θέσεις 

β) Κλάδος ΤΕ - Διοικητικού Λογιστικού 
Μια (1) θέση 

2. Υγειονομικό προσωπικό 
Κατηγορία ΤΕ 

α) Κλάδος ΤΕ Αδελφών Νοσοκόμων ή Νοσηλευτών 
Τρεις (3) θέσεις 

β) Κλάδος ΤΕ-Φυσιοθεραπευτών 
Τρεις (3) θέσεις 

γ) Κλάδος ΤΕ-Εργοθεραπευτών 
Δύο (2) θέσεις 

Β. Προσωποπαγείς θέσεις που κατέχονται 

1. (βάση άρθρου 2 του Ν 1476/84) 

α) Μια (1) θέση κατηγορίας ΔΕ, κλάδου ΔΕ-Δ/κού με 
βαθμούς Δ-Α 

β) Μια (1) θέση κατηγορίας ΤΕ, κλάδου ΤΕ-Μαιών με 
βαθμούς Δ-Α 

γ) Μια (1) θέση κατηγορίας ΤΕ, κλάδου ΤΕ-Φυσιοθερα¬ 
πευτών με βαθμούς Δ-Α 

δ) Μια (1) θέση κατηγορίας ΤΕ, κλάδου ΤΕ Εργοθερα- 
πευτών με βαθμούς Δ-Α 

ε) Μια (1) θέση κατηγορίας ΥΕ, κλάδου ΥΕ Οικιακών 
Βοηθών με βαθμούς Ε-Β 

2. (βάση του Ν. 2503/97) 

Μια (1) θέση κατηγορίας ΤΕ, κλάδου ΤΕ-Αδελφών Νο¬ 
σοκόμων ή Νοσηλευτών με βαθμούς Δ-Α 

3. (βάση του Ν. 2503/97) 

Μια (1) θέση κατηγορίας ΤΕ, κλάδου ΤΕ Κοινωνικών Λει¬ 
τουργών με βαθμούς Δ-Α 

Μια (1) θέση κατηγορίας ΥΕ, κλάδου ΥΕ Οικιακών Βοη¬ 
θών με βαθμούς Ε-Β 

Οι παραπάνω θέσεις (προσωρινές - προσωποπαγείς) 
καταργούνται με την κατά οποιοδήποτε τρόπο αποχώρη¬ 
ση από την υπηρεσία των υπαλλήλων που τις κατέχουν. 

Γ. Θέσεις προσωπικού Ιδιωτικού δικαίου Αορίστου Χρό¬ 
νου (άρθρο 17 Ν. 2839/00) 

1. Διοικητικό Προσωπικό 

α) Κλάδος ΠΕ - Κοινωνικών Λειτουργών 

Μια (1) θέση 

2. Υγειονομικό προσωπικό 

α) Κλάδος ΤΕ - Φυσιοθεραπευτών 

Μια (1) θέση 

Δ. Προσωπικό Ιδιωτικού Δικαίου Ορισμένου Χρόνου (άρ¬ 
θρο 18 παρ. 12 Ν. 2503/97) για κάλυψη εποχιακών αναγκών 

Το Νομικό Πρόσωπο «Κέντρο Ανοικτής Προστασίας 
Ηλικιωμένων» μπορεί να προσλαμβάνει κάθε έτος δύο (2) 
υπαλλήλους διαφόρων ειδικοτήτων με σχέση εργασίας 
Ιδιωτικού δικαίου ορισμένου χρόνου για την κάλυψη επο¬ 
χιακών αναγκών. 

Άρθρο 4 

Προϊστάμενος Τ μήματος 

Προϊστάμενος του τμήματος του Νομικού Προσώπου 
επιλέγεται υπάλληλος από τους κλάδους ΠΕ - Κοινωνικών 
ΛειτουργώνήΤΕ-ΚοινωνικώνΛειτουργώνήΤΕ Διοικητικού 
Λογιστικού και εν ελλείψει από τους κλάδους ΤΕ Μαιών, ΤΕ 
Αδελφών Νοσοκόμων ή Νοσηλευτών, ΤΕ Φυσιοθεραπευ¬ 
τών, ΤΕ Εργοθεραπευτών, ΔΕ Διοικητικού, σύμφωνα με τις 
διατάξεις του άρθρου 36 του Ν. 2190/94. 

Άρθρο 5 
Αρμοδιότητες 

Α. Αρμοδιότητες Προϊστάμενου Τμήματος 

Εποπτεύει, συντονίζει και κατευθύνει όλες τις υπηρε¬ 
σίες του Νομικού Προσώπου. 

Φροντίζει για την πιστή εφαρμογή της κείμενης νομοθε¬ 
σίας, του Κανονισμού Διοίκησης και Διαχείρισης του Νο¬ 
μικού Προσώπου και την εκτέλεση των αποφάσεων του 
Διοικητικού Συμβουλίου. 

Είναι αρμόδιος για την εύρυθμη λειτουργία του Νομι¬ 
κού Προσώπου. 

Εισηγείται στο Διοικητικό Συμβούλιο κάθε θέμα που 
αφορά την λειτουργία, το προσωπικό, τα μέλη κοίτην υλι- 
κοτεχνική υποδομή του Νομικού Προσώπου, όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

- Τον πόσης φύσεως εξοπλισμό και απαραίτητο αναλώ¬ 
σιμο υλικό. 

- Τις απαραίτητες εργασίες για την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

Εγκρίνει και υπογράφει τα αιτήματα των υπαλλήλων 
που αφορούν ανάγκες των γραφείων τους. 

Παρίσταται στις Συνεδριάσεις του Διοικητικού Συμβου¬ 
λίου, εφόσον του ζητηθεί από τον Πρόεδρο του Κέντρου, 
για να εκφέρει τη γνώμη του. 

Συγκαλεί τουλάχιστον μια φορά το μήνα τους υπαλλή¬ 
λους του τμήματος για συζήτηση και ενημέρωση σε γενι¬ 
κότερα θέματα που απασχολούν το Κέντρο και για προ¬ 
γραμματισμό νέων δραστηριοτήτων. 

Τηρεί τη σφραγίδα του Νομικού Προσώπου και το αρ¬ 
χείο εμπιστευτικής αλληλογραφίας αυτού. 

Συνυπογράφει τις μισθοδοτικές καταστάσεις των απο¬ 


δοχών του προσωπικού οι οποίες συντάσσονται από τον 
Διοικητικό Υπάλληλο. 

Συνεργάζεται με το Γραφείο Διοίκησης και Ταμιακής 
Υπηρεσίας για την κατάρτιση του ετήσιου προϋπολογι¬ 
σμού Εσόδων και Εξόδων και τον απολογισμό του Νομι¬ 
κού Προσώπου. 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης - διοίκησης και λοιπά παραστατι¬ 
κά στοιχεία που τηρείτο Γ ραφείο Διοίκησης και Ταμιακής 
Υπηρεσίας. 

Προΐσταται των υπαλλήλων ήτοι του διοικητικού και 
υγειονομικού προσωπικού, είναι υπεύθυνος για τηντήρη- 
ση του ωραρίου του προσωπικού, προγραμματίζει και 
εγκρίνει τις άδειες αυτού ώστε να μην δημιουργούνται 
λειτουργικά προβλήματα. 

Καταρτίζει τις εκθέσεις αξιολόγησης όλων των υπαλλή¬ 
λων του Νομικού Προσώπου. 

Τηρεί από τα βιβλία Διοίκησης του Κέντρου, τα εξής: 

α) Βιβλίο παρουσίας προσωπικού 

β) Βιβλίο Εμπιστευτικού Πρωτοκόλλου 

γ) Βιβλίο παρατηρήσεων μελών του Διοικητικού Συμ¬ 
βουλίου 

δ) Βιβλίο κινητών περιουσιακών στοιχείων καθώς και 
όσα ορίζουν οι κείμενες διατάξεις. 

Ελέγχει ανάπάσα στιγμή όλουςτουςχώρουςτου Κέντρου. 

Εισηγείται στον Πρόεδρο του Διοικητικού Συμβουλίου 
την μετάταξη, κατανομή, μετακίνηση και όλες τις υπηρε¬ 
σιακές μεταβολές στο προσωπικό του Νομικού Προσώπου. 

Παραλαμβάνει την εισερχόμενη αλληλογραφία, και 
αφού την χαρακτηρίσει την κατανέμει σύμφωνα με το πε¬ 
ριεχόμενό της. 

Ασκεί και άλατα καθήκοντα του κλάδου του. 

Όταν απουσιάζει ή κωλύεται τα παραπάνω καθήκοντά 
του ασκεί ο νόμιμος αναπληρωτής του. 

Β. Αρμοδιότητες και αντικείμενο τμήματος ανά γραφείο 

1. Γ ραφείο Διοίκησης και Ταμιακής Υπηρεσίας 

- Τηρεί το πρωτόκολλο αλληλογραφίας εισερχομένων 
και εξερχόμενων εγγράφων και η διεκπεραίωση αυτών. 
Μεριμνά για την προσήκουσα δημοσίευση των κάθε φύ¬ 
σεως ανακοινώσεων και επιδόσεων αυτών. Ταξινομεί και 
τηρεί φακέλους αρχείου αλληλογραφίας. 

- Έχει την ευθύνη για την εν γένει γραμματειακή υπο¬ 
στήριξη και μηχανοργάνωση του Ν.Π. 

- Διεκπεραιώνει άλατα έγγραφα, αποφάσεις κ.λ.π. 

- Φροντίζει για την εφαρμογή της ισχύουσας κάθε φορά 
νομοθεσίας σχετικά με την υπηρεσιακή κατάσταση του 
πόσης φύσεως προσωπικού του Νομικού Προσώπου. 

- Τηρεί τους ατομικούς υπηρεσιακούς φακέλους και ευ¬ 
ρετήρια του προσωπικού του Νομικού Προσώπου με 
οποιαδήποτε σχέση εργασίας (των συνταξιούχων) καθώς 
και τα δελτία παρουσίας τους και φροντίζει για τη συνεχή 
παρακολούθηση και ενημέρωσή τους. 

- Παρακολουθεί τις αποφάσεις των οργάνων που 
ασκούν Πειθαρχικό Έλεγχο και ενημερώνει αντίστοιχα 
τους υπηρεσιακούς φακέλους των εργαζομένων του Νο¬ 
μικού Προσώπου. 

- Συντάσσει κατά τον νόμο των πινάκων αρχαιότητας 
των υπαλλήλωντου Νομικού Προσώπου. 

- Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, προαγω¬ 
γές, απολύσεις, παραιτήσεις, αποσπάσεις, μετατάξεις, 
συντάξεις, χορηγήσεις αδειών, πειθαρχικές υποθέσεις 
και τις κοινοποιεί ανάλογα. 

- Συντάσσει τα παραστατικά στοιχεία πληρωμής του 
υπηρετούντος προσωπικού και κοινοποιεί έγκαιρα τις με¬ 
ταβολών , συντάσσει τις μισθοδοτικές καταστάσεις όλου 
του προσωπικού, η μέριμνα για την τακτική και έγκαιρη 
πληρωμή των πάσης (ρύσεως αποδοχών όλωντων μισθω- 
τώντου Νομικού Προσώπου καιεκτελεί κάθε εργασία που 
έχει σχέση με την ασφάλισή τους. 

- Συντάσσει βεβαιώσεις αποδοχών και αναλυτικών πινά¬ 
κων με τα στοιχεία των δικαιούχων και τα ποσό των αμοι¬ 
βών κ.λ.π. που καταβλήθηκαν κατά την διάρκεια του 
έτους σε όλο το προσωπικό. Αντίγραφα των παραπάνω 
βεβαιώσεων και αναλυτικών πινάκων εκδίδονται για την 
ετήσια φορολογική δήλωση. 

- Διεκπεραιώνει κάθε υπόθεση που έχει σχέση με την κα¬ 
ταβολή όπως προβλέπεται από τον Νόμο τυχόν αποζη¬ 
μιώσεων. 

- Επιμελείται για την παρακράτηση και απόδοση των 
προστίμων που επιβάλλονται στο προσωπικό. 

- Φροντίζει για την συγκέντρωση των αναγκαίων στοιχεί¬ 
ων, ώστε οι ενώπιοντου Δ.Σ. υποθέσεις να είναι πλήρεις για 
λήψη αποφάσεων. Φροντίζει για την εμπρόθεσμη κοινοποί¬ 
ηση, σύμφωνα με τις διατάξεις του Δ.Κ.Κ., της κατά τον νό¬ 
μο καταρτιζόμενης ημερήσιας διάταξηςτων συνεδριάσεων 
αυτού. Συντάσσει και καταρτίζει τα πρακτικά συνεδριάσεων 
του Δ.Σ. και διατυπώνειτις λαμβανόμενες από αυτό αποφά¬ 
σεις και φροντίζει για την υποβολή τους στην Περιφέρεια 
για έλεγχο. Τηρεί βιβλία των πρακτικών των συνεδριάσεων 
του Δ.Σ., στο οποίο καταχωρούνται οι συζητήσεις και οι 
αποφάσεις που παίρνονται από αυτές. 

- Επιμελείται για την τήρηση και ενημέρωση , των υπό 
των κείμενων διατάξεων, οριζομένων βιβλίων για την οι¬ 
κονομική διοίκηση και διαχείριση του Κ.Α.Π.Η. 

- Βεβαιώνει και εισπράττει τα έσοδα του Νομικού Προ¬ 
σώπου , εκδίδοντας τα τριπλότυπα ή γραμμάτια είσπρα¬ 
ξης που προβλέπονται από τα άρθρα 54 και 55 του Β.Δ. 
17/5 - 15/6/1959 ( άρθρο 18 περ. 4 εδάφ. Δ' ΚΥΑ Π2β/ 
2827/1997). Τα αποδεικτικά είσπραξης θεωρούνται προη¬ 
γουμένως από τον προϊστάμενο του τμήματος. 

- Καταρτίζει σχέδιο του προϋπολογισμού, με βάση τις 
οδηγίες του Προέδρου του Διοικητικού Συμβουλίου σε 
συνεργασία με τον προϊστάμενο και φροντίζει για την 
αναμόρφωσή του. 

- Παρακολουθεί την πορεία εκτέλεσης του προϋπολογι¬ 
σμού των εσόδων και εξόδων οικον. ετών. Εκδίδει και εξο¬ 
φλεί τα χρηματικά εντάλματα με βάση τα νόμιμα δικαιο- 
λογητικά. 

- Συνυπογράφει με τον Πρόεδρο του Δ.Σ. ή τον προϊ¬ 
στάμενο του τμήματος τις επιταγές για την πληρωμή των 
δαπανών. 

- Πληρώνει χωρίς χρηματικό ένταλμα των δαπανών που 
έχουν υπαχθεί στις διατάξεις του άρθρου 38 του Β.Δ. 17/5 
-5/6/1959. 

- Υποβάλει τα οικονομικά στοιχεία που προβλέπει η παρ. 5 
του άρθρου 7του Ν. 2839/2000 και η ΚΥΑ 2024530/1994. 

- Αναλαμβάνει χρήματα από τον τραπεζικό λογαριασμό 
του Νομικού Προσώπου. 

- Διαχειρίζεται την πάγια προκαταβολή. 

- Υποβάλει στην Δ.Ο.Υ. την φορολογική δήλωση και τις 
συγκεντρωτικές καταστάσεις του άρθρου 20 του ΚΒΣ και 
φροντίζει για την έγκαιρη απόδοση των κρατήσεων κα¬ 
θώς και την εκπλήρωση γενικά των υποχρεώσεωντου Νο¬ 
μικού Προσώπου προς το Δημόσιο και τους ασφαλιστι¬ 
κούς φορείς. 


- Ευθύνεται για την τήρηση και ορθή ενημέρωση των 
διαχειριστικών και λογιστικών βιβλίων που προβλέπονται 
από τις διατάξεις του άρθρου 63 του Β.Δ. 17/5 - 
ζΐ 5/6/1959 και των άρθρων 4 παρ. 3 και 6 του Β.Δ. 542/61. 
Τ α βιβλία που προβλέπονται από το Β. Δ/γμα πριν από την 
χρήση τους αριθμούνται μονογράφονται και θεωρούνται 
από τον Πρόεδρο του Δ.Σ. 

Όλα τα διαχειριστικά βιβλία κλείνουν μετά τη λήξη του 
οικονομικού έτους κατά τον τρόπο που ορίζει η απόφαση 
του Υπουργού Οικονομικών 1018249/281/208 Α/1998. 

- Συντάσσει τον ετήσιο απολογισμό εσόδων και εξόδων 
και υποβολή στο Δ.Σ. για έλεγχο. 

- Εκτελεί κάθε εργασία που αφορά την εκμετάλλευση 
της κινητής και ακίνητης περιουσίας του Νομικού Προ¬ 
σώπου και την αγορά ή μίσθωση ακινήτων που ανήκουν 
σε τρίτους. 

- Φροντίζει για την έγκαιρη παραλαβή κάθε είδους προ- 
μηθευόμενου υλικού, για την κατάρτιση και υπογραφή, 
από τους αρμόδιους, των πρωτοκόλλων παραλαβής και 
εισαγωγή αυτών στην αποθήκη του ΚΑΠΗ ή αναλόγως 
την περίπτωση την απ’ ευθείας παράδοση αυτών στα ανά¬ 
λογα γραφεία. 

Τα καθήκοντα του διαχειριστή, όταν δεν υπηρετεί υπάλ¬ 
ληλος με αυτή την ειδικότητα ή όταν αυτός που υπηρετεί 
απουσιάζει ή κωλύεται, τα ασκεί ο προϊστάμενος ή ο υπάλ¬ 
ληλος που ορίζει ο Κανονισμός Λειτουργίας ή ο οργανισμός 
εσωτερικής υπηρεσίας του Νομικού Προσώπου. 

2. Γραφείο Κοινωνικής Υπηρεσίας 

- Συνεργασία με τα μέλη, με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

- Έχει την ευθύνη για την Οργάνωση, Εκπαίδευση και 
αξιοποίηση εθελοντών στον τομέα ευθύνης του. 

- Έχει την ευθύνη είσπραξης των συνδρομών ή συμμε¬ 
τοχών των μελών του ΚΑΠΗ και απόδοσής τους στον 
υπάλληλο Διοικητικών - Οικονομικών Υπηρεσιών. 

- Έχει την ευθύνη της Πρακτικής Άσκησης των Σπουδα¬ 
στών των Σχολών Κοινωνικής Εργασίας που τυχόν θα εκ¬ 
παιδεύονται στο Κέντρο. 

- Οργανώνει σύμφωνα με το εγκεκριμένο πρόγραμμα, 
διάφορες εκδηλώσεις και προγράμματα που άπτονται 
της ειδικότητάς του. 

- Πραγματοποιεί πρόληψη και θεραπεία κοινωνικών 
προβλημάτων. Βελτίωση του βιοτικού επιπέδου και την 
κοινωνικής λειτουργικότητας ατόμων και ομάδων με επι¬ 
σκέψεις κατ’ οίκον ή στην κοινότητα. 

- Διενεργεί κοινωνικές μελέτες ή ψυχοκοινωνικές μελέτες, 
όπου κρίνεται απαραίτητο, του περιστατικού, της ομάδας 
και της κοινότητας που χρειάζεται την παρέμβασή τους. 

- Διαμορφώνει διάγνωση, αυτόνομα και σε συνεργασία 
με άλλους ειδικούς γιατα προβλήματα που εντοπίστηκαν. 

- Εκπονεί και εκτελεί σχέδια δράσης και ενέργειες για 
την αντιμετώπιση συγκεκριμένης κατάστασης. 

- Τομέας Κοινωνικής Ασφάλισης: Παροχή κοινωνικών 
υπηρεσιών ενημερωτικού, συμβουλευτικού καιεπιβοηθη- 
τικού χαρακτήρα σε ασφαλισμένα άτομα ή και στις οικο- 
γένειές τους, μέσα από τους αρμόδιους ασφαλιστικούς 
φορείς π.χ. ΙΚΑ, ΟΓΑ κτλ. των υπηρεσιών, με σκοπό την 
καλύτερη εξυπηρέτηση των προστατευμένων μελών. 

- Επικοινωνία με τους τοπικούς φορείς της περιοχής, 
που λειτουργεί το Κέντρο, με σκοπό την διαφώτιση και 
συμμετοχή τους στο πρόγραμμα Κοινωνικής Εργασίας. 

3. Γραφείο Υγειονομικών Υπηρεσιών 

α. Αδελφός/ή Νοσοκόμος/α ή Νοσηλευτής/τρια. 

- Ευθύνη για την φύλαξη και διαχείριση του φαρμακευ¬ 
τικού και υγειονομικού υλικού. 

- Παροχή νοσηλευτικών φροντίδων και οδηγιών στα μέ¬ 
λη του ΚΑΠΗ και όταν παραστεί ανάγκη, πραγματοποίη¬ 
ση επισκέψεων στο σπίτι των μελών. 

- Επισήμανση περιπτώσεων των μελών που χρειάζονται 
οδηγίες και παροχή πληροφοριών σχετικά με θέματα υγι¬ 
εινής και υγιεινής ατομικής και δημόσιας. 

- Παροχή πρώτων βοηθειών, όταν δεν υπάρχει ιατρός, 
ενέσιμης αγωγής, μέτρηση αρτηριακής πίεσης, μέτρηση 
σακχάρου, εμβολιασμός των μελών. 

- Γενική επίβλεψη κάθε θέματος υγείας που αφορά τα 
μέλη και τις οικογένειές τους. 

- Έχει την ευθύνη της Πρακτικής Άσκησης των σπουδα¬ 
στών που άπτονται της ειδικότητάς του. 

β. Φυσιοθεραπευτής/τρια 

- Απασχολείται είτε αυτοδύναμα είτε σε συνεργασία με 
τους ιατρούς, μετά από σχετική ιατρική διάγνωση, με την 
πρόληψη, βελτίωση και αποκατάσταση παθολογικών κατα¬ 
στάσεων, συγγενών και επίκτητων καθώς και τραυματικών 
βλαβών που προκαλούν διαταραχές στο ερειστικό, μυϊκό, 
νευρικό, αναπνευστικό και καρδιαγγειακό σύστημα. 

- Εφαρμόζει φυσιοθεραπευτική αγωγή στα μέλη του ΚΑ¬ 
ΠΗ που έχουν ανάγκη, ύστερα από γραπτή εντολή του ια¬ 
τρού . Φυσιθεραπευτική αγωγή μπορεί να εκτελεστεί και στο 
σπίτι των μελών σε έκτακτες περιπτώσεις που κρίνει ο ια¬ 
τρός. 

- Έχει την ευθύνη οργάνωσης και καλής λειτουργίας 
του φυσιοθεραπευτηρίου. 

- Έχει την ευθύνη της Πρακτικής Άσκησης των σπουδα¬ 
στών που άπτονται της ειδικότητάς του. 

γ. Εργοθεραπευτής/τρια 

- Έχει την ευθύνη για την οργάνωση και σωστή λειτουρ¬ 
γία του εργοθεραπευτηρίου. 

-Φροντίζει για την αξιοποίηση καιτηνδραστηριοποίηση 
των μελών, για δημιουργική απασχόληση καιπαραγωγικό 
έργο. 

- Παρέχει βοήθεια στο μέλος στην άσκηση για αυτοεξυ¬ 
πηρέτηση και στην ανάπτυξη ειδικών ενδιαφερόντων. 

- Παρέχει υπηρεσίες και στο σπίτι, όταν παραστεί ανά¬ 
γκη. 

- Οργανώνει σύμφωνα με το εγκεκριμένο πρόγραμμα 
διάφορες εκδηλώσεις και προγράμματα που άπτονται 
της ειδικότητάς του. 

- Έχει την ευθύνη της Πρακτικής Άσκησης των σπουδα¬ 
στών που άπτονται της ειδικότητάς του. 

δ. Οικογενειακή Βοηθός 

- Προσφέρει τις υπηρεσίες της κυρίως στο σπίτι των με¬ 
λών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. 

Η βοήθεια στο σπίτι συνίσταταιστηνπαροχή υπηρεσιών μέ¬ 
σα στο σπίτι του μέλους, όπως σιγύρισμα, ελαφρύ μαγείρε¬ 
μα και στην παροχή υπηρεσιών έξω από το σπίτι, όπως προ- 
μήθειατροφίμων, φαρμάκων και άλλες μικροεξυπηρετήσεις. 

- Επιβλέπει για την καθαριότητα όλων των χώρων του 
ΚΑΠΗ και τον ευπρεπισμό αυτών. 

Άρθρο 6 

Κατανομή Προσωπικού - 
Επιλογή και αναπλήρωση Προϊσταμένου 

Η κατανομή του προσωπικού στις διάφορες υπηρεσίες 


και τα γραφεία του Κέντρου και η ανάθεση καθηκόντων 
τόσο αυτών που αναφέρονται στο παρόντα οργανισμό, 
όσο και αυτών που θα προκύψουν στο μέλλον, γίνεται με 
απόφαση Προέδρου, αναλόγως των κάθε φορά παρου- 
σιαζομένων αναγκών. 

Η άσκηση των καθοριζομένων με τον παρόντα οργανι¬ 
σμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα. 

Για την επιλογή των Προϊσταμένων της Διεύθυνσης και 
των Τμημάτων του Νομικού Προσώπου εφαρμόζονται οι 
διατάξεις του άρθρου 36 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης» (ΦΕΚ 28/Α/3.3.94). Η τοποθέτηση 
αυτού πραγματοποιείται τελικά στην αντίστοιχη οργανική 
μονάδα για τρία χρόνια με απόφαση του Προέδρου. Οτο- 
ποθετούμενος ως Προϊστάμενος εξακολουθεί να ασκεί 
τα καθήκοντά του μέχρι την τυχόν επανεκλογή του ή την 
τοποθέτηση νέου Προϊστάμενου. 

Τον Προϊστάμενο που απουσιάζει ή κωλύεται να ασκή¬ 
σει τα καθήκοντά του, αναπληρώνει ο αρχαιότερος υπάλ¬ 
ληλος του Κέντρου. 

Άρθρο 7 

Τυπικά προσόντα διορισμού κατά κατηγορία και κλάδο 

Τα απαιτούμενα τυπικά προσόντα διορισμού κατά κα¬ 
τηγορία και κλάδο είναι αυτά που ορίζονται από τις δια¬ 
τάξεις των Π.Δ/των 37α/1987, 22/1990 και 50/2001. 

Άρθρο 8 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων, εφαρμόζονται οι εκάστοτε ισχύ- 
ουσες νομοθετικές διατάξεις «Περί καταστάσεως προ¬ 
σωπικού των ΟΤΑ» σε συνδυασμό με τις διατάξεις του 
Υπαλληλικού Κώδικα και την εργατική νομοθεσία. 

Ακροτελεύτιο Άρθρο 
Κάλυψη Δαπάνης 

Από τις διατάξεις αυτές της απόφασης προκαλείται δα¬ 
πάνη σε βάρος του προϋπολογισμού του Κ.Α.Π.Η. Καλα¬ 
μαριάς , ύψους 449.431,50 ευρώ περίπου για το τρέχον 
οικονομικό έτος και για καθένα από τα επόμενα οικονομι¬ 
κά έτη. Οι σχετικές πιστώσεις έχουν εγγράφει στους Κ.Α. 
05/111.1 και 05/112.1 του προϋπολογισμού του Κ.Α.Π.Η. 
Καλαμαριάς έτους 2003. 

Γ ια την πληρωμή κάθε κενής οργανικής θέσης θα ψηφί¬ 
ζεται σχετική πίστωση με εγγραφή στον οικείο Κ.Α. του οι¬ 
κονομικού έτους που θα αφορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




